अमित साटम

अमीत भास्कर साटम हे भारतीय जनता पक्षाचे तरुण, अभ्यासू, तडफदार आणि आक्रमक असे ओळखले जाणारे नेते आहेत. सध्या ते भाजपा मुंबई अध्यक्षपदाची जबाबदारी सांभाळत आहेत. मुंबईतील प्रश्नांची सखोल जाण, महापालिकेच्या आणि विधानसभेतील कामकाजाचा प्रदीर्घ अनुभव आणि कोणताही राजकीय वारसा वा पार्श्वभूमी नसताना तळागाळातून, सर्वसामान्य कार्यकर्त्यांमधून उभे राहिलेले संघर्षशील नेतृत्व ही त्यांची खरी ताकद आहे. सध्या ते अंधेरी पश्चिम मतदारसंघाचे सलग तीन वेळा आमदार म्हणून प्रतिनिधित्व करणारे साटम हे या विधानसभा क्षेत्राच्या स्थापनेपासून या मतदारसंघाचे सर्वाधिक काळ सेवा करणारे आमदार आहेत.  

अमीत साटम यांनी टाटा समूहात व्यवस्थापन तज्ज्ञ म्हणून आपल्या कारकिर्दीची सुरुवात केली आणि राजकारणात प्रवेश करून बृहन्मुंबई महानगरपालिकेत (BMC) सर्वात तरुण नगरसेवकांपैकी एक म्हणून निवडून आले. त्यांनी मुंबई विद्यापीठातून राज्यशास्त्र आणि समाजशास्त्र विषयात कला पदवी (BA) आणि नवी मुंबई येथील एमजीएम इन्स्टिट्यूट ऑफ मॅनेजमेंट स्टडीज अँड रिसर्च या संस्थेतून मुंबई विद्यापीठाची मानव संसाधन व्यवस्थापनात मास्टर ऑफ मॅनेजमेंट स्टडीज (MMS) ही पदव्युत्तर पदवी प्राप्त केली आहे.  

 जीवन परिचय 
सर्वसाधारण मध्यमवर्गीय महाराष्ट्रीयन कुटुंबातून आलेल्या अमीत साटम यांचे आजोबा महालक्ष्मी मिल्समध्ये मास्टर म्हणून कार्यरत होते. वडील बँक ऑफ इंडिया मधून मॅनेजर पदावरून निवृत्त झाले आणि आई राज्य सरकारी कर्मचारी होत्या. त्यांचे श्वेता साटमशी लग्न झाले असून त्यांना एक मुलगी आहे. विकासाभिमुख समृद्ध व संपन्न समाजनिर्माणाच्या दृष्टीकोनातून समाजाची सेवा व नेतृत्व करण्याचा साटम प्रामाणिक प्रयत्न करत आहेत. 

 कार्यपद्धती 
आमदार साटम हे सार्वजनिक धोरण निर्मितीचे तज्ज्ञ असून, एएलएम गट आणि नागरिक संघटनांशी सक्रिय संवाद साधून त्यांनी सातत्याने जनमत तयार केले आहे. पायाभूत सुविधांच्या विकासाबाबत त्यांनी नेहमीच सक्रिय भूमिका घेतली असून, अलीकडेच त्यांनी गोखले पुलाच्या पुनर्बांधणीमध्ये मोलाची आणि महत्वपूर्ण भूमिका बजावली. संभाव्य भीषण अपघात टाळण्यासाठी त्यांनी योग्य वेळी केलेल्या हस्तक्षेपामुळे हा पूल बंद करण्यात आला. तसेच सातत्यपूर्ण पाठपुरावा करून योग्य लक्ष दिल्यामुळे हा पूल केवळ 28 महिन्यांत बांधून पूर्ण झाला. बृहन्मुंबई महानगरपालिकेच्या इतिहासातील हा एक सर्वात जलद पूर्ण होणारा पायाभूत प्रकल्प ठरला.

2014 मधील तब्बल 148 तासांचे उपोषण हा आमदार साटम यांच्या नागरी आणि सामाजिक जीवनातील महत्वाचा टप्पा असून या लढ्यामुळे मुंबईच्या रस्त्यांवर एलईडी दिवे लावण्यास त्यांनी प्रशासनाला भाग पाडले. शहरातील रस्त्यांमध्ये युटीलिटी कॉरिडॉर (utility corridors) समाविष्ट करण्याची मूळ आमदार साटम यांची ही संकल्पना त्यांच्या भविष्यवेधी दूरदृष्टीचा प्रत्यय देते. गेल्या 12 वर्षांत आमदार साटम यांनी 60 पेक्षा अधिक सार्वजनिक जागा (उद्याने इ.) व मोकळी मैदाने विकसित केली आहेत. ही शहरातील कोणत्याही निवडून आलेल्या प्रतिनिधीद्वारे केलेली सर्वोत्तम कामगिरी मानली जाते.

 विधानसभेतील कामगिरी 
विधानसभेतील त्याच्या धगधगत्या आणि प्रभावी भाषणांसाठी प्रसिद्ध असलेले साटम हे भ्रष्टाचाराविरुद्धच्या लढ्यात एक निर्भीड आणि कट्टर योद्धा म्हणून पुढे आले आहेत. मागील २५ वर्षांचा मुंबई महानगरपालिकेतील 03 लाख कोटींचा घोटाळा त्यांनी उघड केला आहे. अमीत साटम हे मुंबईतील निर्भय आणि कृतीशील नेत्यांपैकी एक म्हणून ओळखले जातात.

 परिवर्तनशील विधेयक 
वेल्स सरकारच्या Well-Being of Future Generations Act, 2015 पासून प्रेरित होऊन महाराष्ट्र भविष्यकालीन पिढ्या कल्याण विधेयक, 2024 (Maharashtra Future Generations Welfare Bill, 2024) सादर करण्यात आले. या विधेयकाचा उद्देश महाराष्ट्रासाठी शाश्वत, दीर्घकालीन विकास चौकट तयार करणे, प्रमुख पर्यावरणीय आणि सामाजिक आव्हानांना तोंड देणे आहे.

 पुरस्कार 
उत्कृष्ट संसदपटू पुरस्कार: धोरणनिर्मिती आणि सार्वजनिक सेवेमधील त्यांच्या उल्लेखनीय कार्यामुळे साटम यांच्या आमदारकीच्या दुसऱ्या कार्यकाळात महामहिम राष्ट्रपती द्रौपदी मुर्मू यांच्या हस्ते त्यांना 'उत्कृष्ट संसदसदस्य पुरस्कार' प्रदान करण्यात आला. त्यांच्या नाविन्यपूर्ण शहरी धोरणांसाठी आणि विकासात्मक बारकाव्यांचे सखोल आकलन यासाठी ओळखले जाणारे साटम हे मुंबई शहराला विकसित शहरी केंद्र म्हणून रूपांतरित करण्यात महत्त्वपूर्ण भूमिका बजावत आहेत.

आदर्श आमदार पुरस्कार: एमआयटी स्कूल, पुणे यांच्याकडून विधीमंडळातील उत्कृष्ट कामगिरीसाठी सन्मान.

 ठळक बाबी 
भ्रष्टाचाराविरोधातील लढाः त्यांच्या कार्यवाहीमुळे बृहन्मुंबई महानगरपालिकेतील भ्रष्टाचार उघड झाला असून हजारो कोटी रुपयांचे घोटाळे रोखले गेले आहेत आणि पारदर्शक प्रशासन सुनिश्चित झाले आहे.

लेखक आणि मार्गदर्शक: विद्यार्थ्यांना त्यांच्या आवडीनुसार वाटचाल करून अर्थपूर्ण करिअर घडवण्यासाठी प्रेरणा देणारे 'उडान' हे पुस्तक लिहिले आहे.

शहरी विकास व नाविन्यताः आपल्या गेल्या दोन कार्यकाळात अमित सातम यांनी अंधेरी पश्चिमेतील गुंतागुंतीच्या पायाभूत सुविधांमध्ये आमूलाग्र सुधारणा केली. त्यांनी १०० हून अधिक नव्या रस्त्यांच्या बांधकामामुळे परिसरातील वाहतूक कोंडी कमी केली, ५८ हिरवळीची ठिकाणे निर्माण केली, २५ सामुदायिक केंद्रे उभारली आणि झोपडपट्ट्यांमध्ये १०० हून अधिक स्वच्छतागृहे विकसित केली.

पर्यावरण संवर्धन: जुहू समुद्रकिनारा सौंदर्यीकरण व गिल्बर्ट हिल संवर्धनसारख्या प्रकल्पांचे नेतृत्व करून मुंबईच्या नैसर्गिक वारसा स्थळांचे जतन केले. शिवाय, "वसुंधरा" हा भारतातील पहिला ग्लोबल वॉर्मिंगवर आधारित चित्रपट तयार केला, ज्याला संयुक्त राष्ट्रसंघाकडून पर्यावरण जनजागृतीसाठी मान्यता मिळाली.

 आंतरराष्ट्रीय ठळक बाबी 
आंतरराष्ट्रीय प्रतिनिधित्व: भारताचे प्रतिनिधित्व करण्यासाठी वेल्समधील कार्यकारी नेतृत्व कार्यक्रमात नामनिर्देशित जागतिक प्रशासन मानके आणि नाविन्यपूर्ण धोरण निर्मितीतील त्यांची बांधिलकी अधोरेखित करणारा एक गौरवाचा क्षण.

प्रतिष्ठित माजी विद्यार्थी: यू. एस. स्टेट डिपार्टमेंटच्या International Visitors Leadership Programme चे मान्यताप्राप्त माजी विद्यार्थी.

जागतिक विकास उपक्रमांत योगदान: जागतिक विकासातील आव्हानांवर लक्ष केंद्रित करणाऱ्या होनोलूलू येथील प्रतिष्ठित २६व्या न्यू जनरेशन सेमिनार, इस्ट-वेस्ट सेंटरचे माजी विद्यार्थी

 मूल्ये आणि दृष्टिकोन 
परमपूज्य श्री श्री रविशंकर यांचे उत्कट अनुयायी असलेले अमीत साटम आपल्या नेतृत्वशैलीत सेवेची मूल्ये आणि समुदायाच्या उन्नतीचा समावेश करतात. म्हणूनच साटम हे नवनवीन धोरणनिर्मिती आणि सर्वसमावेशकतेचा समतोल साधत समुदायांच्या उत्थानाचे आणि शाश्वत विकास साध्य करण्याचे काम सातत्याने करत आहेत.

 सेवा आणि विकासाचा प्रवास 
तळागाळातून सुरुवात (2000): अमित साटम यांची राजकीय कारकीर्द 2000 साली भारतीय जनता पक्षात (भाजपा) एका सामान्य कार्यकर्त्यापासून सुरू झाली. त्यांनी एक आशादायक कॉर्पोरेट कारकीर्द सोडून पूर्णतः सार्वजनिक सेवेसाठी स्वतःला समर्पित केले. या निर्णयामागे आपल्या समाजात सकारात्मक परिवर्तन घडवण्याचे त्यांचे स्वप्न आहे.

भाजपातील प्रारंभीची नेतृत्व भूमिका (2003- 2010 )

	2003: भाजप युवा मोर्चाच्या जिल्हा सचिवपदी नियुक्ती.

	2004-06: वरिष्ठ भाजप नेते स्व. गोपीनाथ मुंडे यांचे कार्यकारी सहाय्यक.

	2006-08: अंबोली विधानसभा भाजप अध्यक्ष.

	2008-10: भाजप युवा मोर्चाचे सरचिटणीस.

	2010-13: भाजप मुंबई युवा अध्यक्ष.

जिल्हा आणि शहर नेतृत्व (2016-2019)

	2016-19: उत्तर पश्चिम मुंबई जिल्हा अध्यक्ष म्हणून नियुक्ती.

	2019- सध्यापर्यंत: मुंबई भाजपचे सरचिटणीस म्हणून कामकाज, संघटनात्मक रणनीती व जनसंपर्क यावर भर.

बृहन्मुंबई महानगरपालिकेतील सर्वात तरुण नगरसेवक (2015- 17)

2012 ते 2017 या काळात अमीत साटम बृहन्मुंबई महानगरपालिकेत नगरसेवक होते. या काळात त्यांनी नागरिक-केंद्रित धोरणांची अंमलबजावणी, स्थानिक पायाभूत सुविधांचा विकास आणि प्रशासनात पारदर्शकता यावर विशेष भर दिला.

तिनवेळा आमदार (2014 ते सध्या कार्यरत)

२०१४ मध्ये अमीत साटम अंधेरी पश्चिम येथून पहिल्यांदा आमदार म्हणून निवडून आले. त्यांच्या प्रभावी नेतृत्वामुळे आणि परिवर्तनात्मक धोरणांमुळे त्यांना २०१९ आणि २०१४ मध्ये अंधेरी पश्चिमच्या जनतेने निवडून दिले. अंधेरी पश्चिम मतदारसंघातील सर्वाधिक काळ आमदार राहण्याचा मान त्यांना मिळाला आहे. त्यांच्या कार्यकाळात शहरी विकास, युवा सशक्तीकरण, आणि सार्वजनिक पायाभूत सुविधांचे आधुनिकीकरण या क्षेत्रांत त्यांनी उल्लेखनीय कामगिरी केली गेली..

अध्यक्ष, भाजपा मुंबई:

त्यांच्या कामाची आणि नेतृत्वक्षमतेची दखल घेत पक्ष नेतृत्वाने दखल घेतली. 25 ऑगस्ट 2025 रोजी त्यांची राज्याचे नेते आणि मुख्यमंत्री मा. श्री देवेंद्र फडणवीस जी यांनी त्यांची भाजपा मुंबई अध्यक्षपदी नियुक्ती केली.

दिनांक 26 ऑगस्ट 2025 रोजी दादर येथील वसंत स्मृती या भाजपच्या मध्यवर्ती कार्यालयात, मावळते अध्यक्ष आणि कॅबिनेट मंत्री मा. श्री आशिष शेलार जी यांच्या हस्ते त्यांनी अध्यक्षपदाची सूत्रे हाती घेत पदभार स्वीकारला.

वर्ग:महाराष्ट्राचे विद्यमान आमदार
वर्ग:महाराष्ट्राच्या १३ व्या विधानसभेचे सदस्य
वर्ग:महाराष्ट्राच्या १४ व्या विधानसभेचे सदस्य
वर्ग:अंधेरी पश्चिमचे आमदार
वर्ग:महाराष्ट्रातील आमदार
वर्ग:भारतीय जनता पक्षातील राजकारणी
वर्ग:महाराष्ट्रामधील राजकारणी
वर्ग:पुरुष चरित्रलेख
वर्ग:इ.स. १९७६ मधील जन्म